A licencia GPL puet estar usada por qualsiquiera, ya que a suya finalidat ye protecher os dreitos d'os usuarios finals (usar, compartir, estudiar y modificar). Ista ye a primera licencia copyleft ta uso cheneral, o que significa que os treballos derivaus nomás pueden estar distribuyius baixo os termins d'a mesma licencia. Baixo ista filosofía, a licencia GPL guarancia a os destinatarios d'un programa d'ordinador os dreitos y libertatz reunius en definición de software libre y usa copyleft ta asegurar que o software ye protechiu cada vegada que o treballo ye distribuiu, modificau u enamplau. En a forma de distribución (solament pueden estar distribuius baixo os termins d'a mesma licencia) se diferencian as licencias GPL d'as licencias de software libre permisivas, d'as qualas os eixemplos mas conoixius son as licencias BSD (BSD licenses).